**PASLAUGŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

20 m. d. Nr.

Vilnius

Sutarties šalys:

**UŽSAKOVAS**

|  |  |
| --- | --- |
| **Pavadinimas** | **AB „Miesto gijos“** |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** | Generalinis direktorius, veikiantis pagal bendrovės įstatus |
| **Telefonas** | 19118 |
| **El. pašto adresas** | [info@miestogijos.lt](mailto:info@miestogijos.lt) |

**PASLAUGŲ TEIKĖJAS**

|  |  |
| --- | --- |
| **Pavadinimas** | **UAB „Projektų ekspertizė“** |
| **Buveinės adresas** | A.Vienuolio g. 6, Vilnius |
| **Juridinio asmens kodas** | 120091161 |
| **PVM mokėtojo kodas** | LT100000002514 |
| **Banko sąskaita** | LT75 7300 0100 0241 0514 |
| **Atstovas ir atstovavimo pagrindas** | Direktorius, veikiantis pagal bendrovės įstatus |
| **Telefonas** | +37052121887 |
| **El. pašto adresas** | [office@proex.lt](mailto:office@proex.lt) |

1. **SUTARTIES DALYKAS**

1.1. Sutarties dalykas: Vandenilio pilstymo punkto aikštelės projekto ekspertizės paslaugų (toliau – **Paslaugos**) pirkimas–pardavimas.

1.2.Paslaugas priimti įgalioto atsakingo asmens kontaktiniai duomenys:AB „Miesto gijos“ Projektų valdymo komandos Projektų vadovas Aleksandr Vysockij, tel. +370 608 22370, el.p. [aleksandr.vysockij@miestogijos.lt](mailto:aleksandr.vysockij@miestogijos.lt)*.* Apie įgalioto asmens pasikeitimą Užsakovas informuoja Paslaugų teikėją šioje Sutartyje nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikomas fiksuotos kainos kainodaros metodas.

2.2. Atsižvelgiant į Sutarties Specialiųjų sąlygų 2.1 punktą:

Sutarties kaina yra:

**6.000,00 Eur** (šeši tūkstančiai eurų 00 ct) be PVM;

PVM tarifas 21 proc.;

**7.260,00 Eur** (septyni tūkstančiai du šimtai šešiasdešimt eurų 00 ct) su PVM.

2.3. Apmokėjimo sąlygos: įvykdžius visus sutartinius įsipareigojimus, sumokama visa Sutarties kaina per Bendrųjų sąlygų 5.11 punkte nurodytą terminą.

**3. PASLAUGŲ SUTEIKIMAS**

3.1. Paslaugos turi būti suteiktos Sutarties 1 priede „Techninė specifikacija“ nurodytais terminais.

3.2. Suteikęs Paslaugas Užsakovui Paslaugų teikėjas pateikia Sutarties 1 priedo „Techninė specifikacija“ nurodytus dokumentus*.*

**4. PASLAUGŲ KOKYBĖ IR GARANTIJA**

4.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra nekokybiškos Paslaugų teikėjas privalo ištaisyti Paslaugų trūkumus per 5 (penkias) kalendorines dienas nuo Užsakovo pranešimo apie nekokybiškas Paslaugas išsiuntimo Paslaugų teikėjui momento.

4.2. Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas/jų etapą, ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nesuteiktų Paslaugų kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo Sutarties kainos neįskaitant PVM*.*

5.2. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo Sutarties kainos, neįskaitant PVM*.*

5.3. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, ar dėl aplinkybių, susijusių su Paslaugų teikėju ar jo teikiamomis Paslaugomis, Užsakovui yra taikomos prekybinės, ekonominės ar finansinės sankcijos, Paslaugų teikėjas savo kompetencijos ribose įsipareigoja dėti maksimalias pastangas, siekiant apsaugoti Užsakovą bei susijusius trečiuosius asmenis nuo neigiamų pasekmių. Paslaugų teikėjas įsipareigoja atlyginti Užsakovo patirtus tiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

5.4. Paslaugų teikėjas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Paslaugų teikėjas, pažeidęs  reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 % Sutarties (maksimalios) vertės dydžio baudą.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – Sutartyje nurodytomis netesybomis (delspinigiais).

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams. Bendras Sutarties galiojimo terminas yra 10 mėn. nuo Sutarties įsigaliojimo.

**8. KITOS NUOSTATOS**

8.1. Sutarčiai taikomos Bendrosios sąlygos, su kurių nuostatomis Paslaugų teikėjas yra susipažinęs ir jas vykdys.

8.2. Paslaugų teikėjas yra registruotas PVM mokėtoju Lietuvos Respublikoje.

8.3. Ši Sutartis sudaryta lietuvių kalba, dviem egzemplioriais, turinčiais vienodą teisinę galią, po vieną kiekvienai Šaliai arba kvalifikuotais elektroniniais Šalių parašais.

**PRIDEDAMA:**

1 priedas –Techninė specifikacija su priedu „Projektiniai pasiūlymai“.

2 priedas –Bendrosios sąlygos.

**10. ŠALIŲ PARAŠAI**

|  |  |
| --- | --- |
| **Užsakovo vardu** | **Paslaugų teikėjo vardu** |
| Generalinis direktorius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Direktorius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |